User:IBNU KADHEEJA/sandbox

ജനനം: 1959 ഏപ്രിൽ 16-നു (ഹിജാബ്‌ദം 1378, ശവ്വാൽ 7) മലപ്പുറം ജില്ലയിലെ മമ്പാട്

പിതാവ്: മർഹും അല്ലിപ്ര അബ്‌ദുൽ ഹമീദ്.

മാതാവ്: പിലാത്തോടൻ സ്വഫിയ്യ ഹജ്ജുമ്മ.

താജുൽ ഉലമാ ശൈഖുനാ സ്വദഖതുല്ല മൗലവി, ശൈഖുനാ അലവി മൗലവി, ശൈഖുനാ ഉണ്ണി മുഹമ്മദ് മുസ്‌ലിയാർ തുടങ്ങിയവർ ഗുരുവര്യന്മാരാണ്.

കേരള സംസ്ഥാന ജംഇയ്യത്തുൽ ഉലമാ ജനറൽ സെക്രട്ടറി, ജാമിഅ: വഹബിയ്യ: അറബിയ്യ: പ്രിൻസിപ്പാൾ, ദാറുസ്സുന്ന: ഇസ്‌ലാമിക കേന്ദ്രം പ്രിൻസിപ്പാൾ, താജുൽഉലമാ മെമ്മോറിയൽ എജ്യുക്കേഷൻ ആൻ്റ് ചാരിറ്റബിൾ, മോറൽ എജ്യുക്കേഷൻ അഹിബ്ബായ ചാരിറ്റബിൾ എന്നീ ട്രസ്‌റ്റുകളുടെ മാനേജിംഗ് ട്രസ്റ്റി, നുസ്രത്ത്-ബുൽബുൽ മാസികകളുടെ പത്രാധിപർ എന്നിങ്ങനെ നിരവധി ഔദ്യോഗിക ചുമതലകൾ.

സാഹിത്യ മികവാർന്ന തൻ്റെ എഴുത്തുകൾ, പ്രഭാഷണങ്ങൾ, അധ്യാപനങ്ങൾ എന്നിവ കൊണ്ട് കേരളീയ മുസ്‌ലിം സമൂഹത്തിന് ക്രിയാത്മാകമായ ദിശാബോധം നൽകിവരുന്ന അതുല്യ പ്രതിഭയാണ് മൗലാനാ. മത-രാഷ്ട്രീയസാമൂഹ്യ മേഖലകളിൽ ഉൾകാഴ്ചയിലും പ്രായോഗികതയിലും ഊന്നിയ കാഴ്ചപ്പാടുകൾ കൊണ്ട് ശ്രദ്ധേയമാണവിടുത്തെ ഇടപെടലുകൾ.

രചനകൾ: മൗലിദുന്നൂർ, വഹ്ഹാബിസം, മദ്ഹബുകൾ, അഹ്ലുസ്സുന്നഃ, തൗഹീദ് മുഖാമുഖം, ശിർക്ക്, ഉച്ചഭാഷിണിയും ഖുതുബയും, ലഘു ചിന്തകൾ (മൂന്ന് ഭാഗം), നിവാരണം (മൂന്ന് ഭാഗം), പ്രശാനോത്തരം (നാല് ഭാഗം), ശംസുൽ ഉലമാ, നബി കുടുംബം സാദാത്ത് പരമ്പര, നബി: വ്യക്തിയും വ്യക്തിത്വവും, ധർമ്മോപദേശങ്ങൾ, ഇസ്ലാമിക കർമ്മ ശാസ്ത്രം, ഇസ്‌ലാമിക വിശ്വാസ ശാസ്ത്രം, ഇസ്ലാമിക അദ്ധ്യാത്മ ശാസ്ത്രം, ഭൂതം പ്രേതം പിശാച്, ത്വരീഖത്ത് അദ്വൈതം, താജുൽഉലമാ കെ. കെ. സ്വദഖത്തുല്ല മൗലവി, ഇരുപതാം നൂറ്റാണ്ടിലെ പണ്ഡി താഗ്രേസരർ, താജുൽ ഉലമാ മൗലിദ്, മുബ്‌തദിഇൻ്റെ മേൽ മയ്യിത്ത് നിസ്ക‌ാര വും ശൈഖു തങ്ങളുടെ ഗുൻയത്തും, ഖുർആൻ പരിഭാഷ; വിധിയും ചരിത്രവും, മുതലാളി; ബാധ്യത, അദൃശ്യജ്ഞാനം, ശരീഅത്തും വ്യക്തിനിയമവും, സ്ത്രീ പള്ളിയിൽ, സകാത്തു പദ്ധതി, ഖുതുബ ഭാഷയും പരിഭാഷയും, അനുസ്മ‌രണ ക്കുറിപ്പുകൾ (രണ്ട് ഭാഗം), നല്ല മനസ്സ്, സിഹ്‌ർ, മൻഖൂസ് മൗലിദ് വ്യാഖ്യാനം, ദീനും ദുൻയാവും, ഇരുപതാം നൂറ്റാണ്ടിലെ ശ്രദ്ധേയനേർദിശ അഭിമുഖ സമാഹാരം.

പരിചയം:

ഒരേ സമയം ഖാസി, മുഫ്‌തി, മുദരിസ്, പ്രഭാഷകൻ, ഗ്രന്ഥകാരൻ, സംഘാടകൻ എന്നിങ്ങനെ വിവിധ മേഖലകളിൽ പ്രവർത്തിക്കുന്ന ബഹുമുഖ വ്യക്തിത്വത്തിൻ്റെ ഉടമയായ ഇസ്ലാമിക പണ്ഡിതനാണ് ബഹു: മൗലാനാ നജീബ് മൗലവി. ഇരുപതാം നൂറ്റാണ്ടിൽ കേരളം കണ്ട മഹാ പണ്ഡിതരും നിസ്‌തുല മുഫ്‌തിയും ആയിരുന്ന ശൈഖുനൽ മർഹൂം: കെ. കെ. സ്വദഖത്തുല്ല മൗലവി (ഖു.സി.) അവർകളുടെ വത്സ ശിഷ്യനും മഹാനവർകൾ സ്ഥാപിച്ച കേരള സംസ്ഥാന ജംഇയ്യത്തുൽ ഉലമായുടെ ജനറൽ സെക്രട്ടറിയും വക്താവുമാണ്.

കേരളം കണ്ട വലിയ വലിയ പണ്ഡിത നക്ഷത്രങ്ങൾ ജീവിച്ചിരിപ്പുള്ള കാലത്ത് തന്നെ കേവലം പത്തൊമ്പതാമത്തെ വയസ്സിൽ കേരള സംസ്ഥാന ജംഇയ്യത്തുൽ ഉലമായുടെ നാൽപ്പതംഗ മുഷാവറയിൽ അംഗമാകാൻ ഭാഗ്യം ലഭിച്ചത് ഉലമാക്കളിലെ അഗ്രഗണ്യന്മാർ നേരത്തെ തന്നെ കഴിവും ഇൽമും തിരിച്ചറിഞ്ഞ ഒരു അനുഗ്രഹീത ആലിമാണ് അദ്ദേഹം എന്ന് തെളിയിക്കാൻ പര്യാപ്തമാണ്.

വിവിധ സംഘടനകളിൽ പ്രവർത്തിക്കുന്ന സുന്നികൾക്ക് ഒരു പൊതുവേദി ആയി ബഹു: പാണക്കാട് സയ്യിദ് അബ്‌ദുൽ ജബ്ബാർ ശിഹാബ് തങ്ങൾ രൂപം നൽകിയ കേരള സുന്നി ജമാഅത്തിന്റെ ഓർഗനൈസിംഗ് ജന: സിക്രട്ടറി ആയ മൗലാനാ അവർകൾ വണ്ടൂർ ജാമിഅ: വഹബിയ്യ: അറബിയ്യ:യിലും മഞ്ചേരി ദാറുസ്സുന്ന:യിലും പ്രിൻസിപ്പാളാണെന്നതിനു പുറമെ നിരവധി സ്ഥാപനങ്ങളിലെ വിസിറ്റിംഗ് പ്രൊഫസറാണ്.

പരിശുദ്ധ ഖുർആനിൻ്റെയും അതിന് മുമ്പുള്ള പൂർവ്വ വേദങ്ങളുടെയും ലഭ്യമായ വിവരങ്ങളിൽ ഏതും എത്രയും കൃത്യമായി എഴുതിയും പ്രസംഗിച്ചും ദർസ്സ് നടത്തിയും നിവാരണം നടത്തിക്കൊടുക്കാൻ കെൽപ്പുള്ള അത്യപൂർവ്വ വിജ്ഞാനങ്ങളുടെ സാഗരമാണ് മൗലാനാ എന്നത് അവിതർക്കിതമായി സകല സംഘടനകളിലും പ്രവർത്തിക്കുന്ന അവിടുത്തെ ശിഷ്യന്മാർ വ്യക്തമാക്കുന്നതാണ്. വിവിധ മഹല്ലുകളുടെ ഖാസി സ്ഥാനം അലങ്കരിക്കുന്നു എന്ന് മാത്രമല്ല ഇസ്ലാമിക വിഷയങ്ങളിൽ ഏതു സങ്കീർണ്ണമായ പ്രശ്‌നങ്ങൾക്കും തീർപ്പ് കണ്ടെത്താൻ മുസ്ലിമീങ്ങൾക്ക് എന്നും മുതൽക്കൂട്ടായിട്ടുള്ള നുസ്രത്തുൽ അനാം, ബുൽബുൽ എന്നീ മാസികകളുടെ പത്രാധിപർ കൂടിയാണ് മഹാനവർകൾ.

ഇസ്ലാമിക പ്രസാധക സംഘം (IPS) മേധാവി, അൻപതിൽ അധികം ഗ്രന്ഥങ്ങളുടെ രചയിതാവ്, എന്നിങ്ങനെ ദീനീ സേവന രംഗത്ത് തന്റേതായ വ്യക്തിമുദ്ര പതിപ്പിച്ചു. ഇതിനകം ആയിരക്കണക്കിന് വേദികളിൽ അവിടുന്ന് നടത്തിയ പ്രഭാഷണങ്ങൾ ആവർത്തന വിരസതയോ മടുപ്പോ സൃഷ്‌ടിക്കാതെ ഓരോ വരികളിലും ഒരായിരം അർഥം ഉൾക്കൊള്ളിച്ചത് അറിവ് തേടുന്നവർക്ക് എന്നും ഉപകാരപ്രദം ആയിട്ടുണ്ട്.

വിവിധ വിഷയങ്ങളിലായി സഹസ്രക്കണക്കിന് ഫത് വകൾ നൽകിയിട്ടുണ്ട്. എത്ര ഗഹനവും വിവാദവുമായ വിഷയങ്ങൾക്കും അവിടുന്ന് നൽകുന്ന വിശദമായ 'നിവാരണം' പംക്തി ഉലമാക്കൾക്കും സാധാരണക്കാർക്കും ഏതു വിഷയത്തിലും സകല സംശയങ്ങളും ദൂരീകരിക്കാൻ പര്യാപ്‌തമാണ് എന്ന് കാലം തെളിയിച്ച സത്യമാണ്.

അദ്ദേഹം രക്ഷാധികാരിയായ ഇസ്ലാമിക് ദഅ'വാഫാക്കൽറ്റി (IDF) സുന്നത്ത് ജമാഅത്തിൻ്റെ ആശയാദർശങ്ങൾ വിശദീകരിച്ചു കൊണ്ട് കേരളത്തിലെ വിവിധ സ്ഥലങ്ങളിൽ നടത്തിക്കൊണ്ടിരിക്കുന്ന "നേർക്കുനേർ "പരിപാടികൾ സത്യാന്വേഷികൾഏറ്റെടുത്ത് നെഞ്ചോട് ചേർത്തു. ഇന്നും നവമാധ്യമങ്ങളിൽ നേർക്കുനേർ പരിപാടിയുടെ വിശദീകരണങ്ങളും ചോദ്യോത്തര പരിപാടികളും അടങ്ങിയ വീഡിയോകളും ഓഡിയോകളും ബിദഈ പാളയത്തെ കടന്നാക്രമിച്ചു അവർ ഉയർത്തുന്ന സകല പിഴച്ച വാദങ്ങളുടെയും മുനയൊടിക്കാൻ സംഘടനാ ഭേദമന്യേ സുന്നീ വിശ്വാസികൾ ഉപയോഗപ്പെടുത്തുന്നു. ഭാഷാപരമാകട്ടെ ചരിത്രപരമാകട്ടെ, ആനുകാലിക വിഷയങ്ങൾ ആകട്ടെ, ഏതിലും അവിടുത്തെ അവഗാഹം പ്രബോധന വീഥിയിൽ പ്രവർത്തിക്കുന്ന സകല ദാഇകൾക്കും മാതൃകയും

അഭിമാനിക്കാൻ വക നൽകുന്നതുമാണ്.

ഏറ്റവും മികച്ച ഇസ്ലാമിക പ്രബോധകനുള്ള ശംസുൽ ഉലമാ ഖുതുബി(ന. മ.)അവാർഡുൾപ്പെടെ നിരവധി അവാർഡുകളും തേടിയെത്തിയിട്ടുണ്ട്.

തഖ് വായുടെയും സുഹ്‌ദിൻ്റെയും ഉത്തമമായ മാതൃക എമ്പാടും ആ തിരുജീവിതത്തിൽ ദർശിക്കാൻ കഴിയും. ഇൽമിന്റെ ഘനം പുറത്തു കാണിക്കാത്ത വിനയത്തിൻ്റെ പ്രതിരൂപമായ തികഞ്ഞ ആബിദ് കൂടിയാണ് അദ്ദേഹം. അതെ, അല്ലാഹു ഇസ്ലാമിക കൈരളിക്ക് കനിഞ്ഞരുളിയ അമൂല്യമായ ഒരു വിജ്ഞാന നിധിയാണ് മൗലാനാ നജീബ് മൗലവി അവർകൾ.